Aalborg Stiftstidende, 1828-08-20
Det russiske tyrkiske Krigs-Theater. Endnu er intet alvorligt forefalden, men da det heder, at Keiseren af Rusland har den faste Hensigt, at angribe Hæren ved Schumla og at Husni Bey, hvis Styrke der paa Stedet ikke skal være mindre end 120 til 130 Tusind Mand, ikke mindre har i Sinde at gjøre en alvorlig Modstand, saa er et Hovedslag vist meget nær, og Resultatet vil blive afgjørende for en stor Deel af Feldttoget. Saa store Masser kunne ikke længe staae hinanden nær, uden at en af Parterne maae bringes til at vige. Det heder derfor ogsaa fra Odessa af 19de Juli, at de militaire Operationer nu, da Armeen er samlet, maae drives med Eftertryk, og de faa Maaneder af den gode Aarstid, som endnu ere tilbage, nyttes med Jver. Admiral Greigh, som ledede Beleiringen af Anapa, har befaling at understøtte Armeen fra Søsiden, og hans Eskadre vil blive anvendt til at ødelægge Kystbatterierne i Nærheden af Constantinopel, naar vor Armee har naaet det Maal at indslutte denne Stad. De mange Transportskibe, som i Odessas Havn laae bestemte og indrettede til at indtage Tropper, og som for nogle Dage siden have forladt den, bestyrke denne Forudsætning. En Afdeling af den er allerede ankommet i Sebastopal, og venter derpaa Admiralen, for da at følge deres Bestemmelse. Den russiske Armees Fremskridt i Asien og Jndtagelsen af Fæstningen Kars, een af Tyrkiets vigtigste Fæstninger i denne Verdensdeel, bekræftes ved en officiel Beretning fra General Paskewitsch. Til de Efterretninger, dette Blad allerede har anmeldt herom, tilføier den blot, at Besætningen i denne Fæstning ikke havde været mindre end 11000 Mand, hvoraf 3000 Mand Cavallerie havde slaaet sig igjennem og naaet Bjergene. Det er overhovedet de stærke Besætninger i Fæstningerne og det tappre Forsvar af disse, hvorved Tyrkerne i Almindelighed udmærke sig, som vil give Russerne meest at bestille. Saaledes forstærkes Besætningerne i Fæstningerne ved Donauen endnu bestandig ved smaae Afdelinger, og Viddin skal nu have en Besætning af 15000 Mand, og ved Staden tilberedes endnu en Leier, for 24000 Mand, for at hindre Russerne i at trænge frem over Floden. J Servien ruste alle Partier sig med største Jver og baade Tyrker og Jndfødte see med Ængstelighed Enden paa denne Krig imøde, men med ganske modsatte Ønsker. Oprøret ved den tyrkiske Hær i Bosnien har aldeles bekræftet sig og endnu grebet videre om sig. De Forstærknings=Tropper, som i Foraaret vare blevne afsendte fra Bosnien til de serviske Fæstninger Belgrad, Schabacz, Usschitza og Sokol, have forladt disse Fæstninger for at gaae hjem, saasnart de erholdt Efterretning om hiin Opstand af deres Kammerader ved Sarajewo. Paa deres Marsch til Hjemmet stødte de ved Drina-Floden, som skiller Servien fra Bosnien, paa Mahmud Pascha, som stod der med et Corps paa omtrent 10000 Mand, for største deel Tropper, som flere Dage forinden Opstanden vare brudte op fra Sarajewo, med den Bestemmelse at udgjøre Avantgarden for den Armee, som skulde rykke ind i Servien. Paschaen betydede dem, at de skulde vende tilbage til deres Poster, men de fandt om Natten Leilighed til at sætte over Floden, at angribe een af Mahmuds Leire, at bemægtige sig en Deel Kanoner og Dagen derpaa at levere hans Corps en formelig Fægtning, i hvilken flere Hundrede bleve paa Pladsen paa begge Sider. Vel lykkedes det Paschaen at kaste dem tilbage over Drina, men der stode de endnu ved de sidste Efterretningers Afgang. Slige Optrin synes ikke at love Porten Frelse af sine Hæres Stemning. Heller ikke kan man rose den Orden, hvormed Forberedelserne til en saadan Kamp paa Liv og Død ere trufne fra den tyrkiske Regjerings Side. Nølerie og ubestemte Forholdsregler føre til store Tab i Krigstider, og et saadant venter den tyrkiske Stat i dette Øieblik i sine asiatiske Besiddelser. General Paschewitsch, gaaer i Jilmarscher løs paa Trapepunt, hvor der findes Forraad af Kobber, som tilhører Regjeringen og anslaaes til en Værdie af ikke mindre end 80 til 100 Millioner tyrkiske Piastre (omtrent 50 til 60 Millioner Rbd. r. S. Paa denne Stads Rhed krydse allerede russiske Skibe for at hindre Bortførelsen af disse Forraad og til en Landtransport er det meget for sildigt. Allerede i Løbet af sidste Vinter have selv Franker advaret Porten om at lade disse anseelige Forraad bringe i Sikkerhed, og det heed end- ogsaa, at Huset Rothschildt havde tilbudet at kjøbe hele Forraadet, men hvilket Tilbud Porten først antog, da Transporten ikke meere kunde skee med Sikkerhed. Denne Coup vil være af Vigtighed for de russiske Finantser, endskjøndt selv denne Fordeel ogsaa synes at være paa Ruslands Side. Den 30te Juli har nemlig Conseilet for Rigets Creditvæsen holdt sin aarlige Session, i hvilken Finantsministeren Jnfanterie-General Hr. von Cancrin i en Tale godtgiør, at Rigets egne Finantskilder vare mere end tilstrækkelige til at bestride Krigsomkostningerne. Langt fra at være udtømte, vare de endog blevne anseeligt forøgede ved de fra Persien indkomne Summer. J intet Tilfælde kunde der opstaae nogen Bekymring for Opfyldelsen af de indgangne Creditforpligtelser, men disse ville punktligen kunne opfyldes.